अब आप ही बताएं कि एक ऐसा आदमी जिसके शरीर की एक एक हड्डी दिखाई दे रही हैं. जिसे देख कर कोई भी बता सकता है कि यह कई दिनों से भूखा रहा होगा तो ऐसा आदमी किस प्रकार कैदियों से लड़ सकता है. कभी सोचा ना था कि सिर्फ एक सरहद से लोगो के दिल इतने पत्थर हो जायेंगे. एक मशहूर गीत याद आता है कि पंछी नदियां पवन के झोंके कोई सरहद ना इन्हें रोके, सोचो हमने और तुमने क्या पाया इंसानों होके. इस नफरत भरे आलम को देख कर दिल यह कहता है कि हमारे से अच्छे तो पक्षी है जो जब चाहे कहीं भी आजादी से चले जाते हैं और उनके दिलों में भी इतनी नफरतें नहीं होती हैं. काश वह दिन आए जब लोगों के दिलों में नफरत खत्म हो जाए और दोनों देश मिलकर रहे.